title: Директива 2008/109/ЕО на Комисията от 28 ноември 2008 година за изменение на приложение IV към Директива 2000/29/ЕО на Съвета относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността

text:
               29.11.2008

               BG

               Официален вестник на Европейския съюз

               L 319/68

      ДИРЕКТИВА 2008/109/ЕО НА КОМИСИЯТА

   от 28 ноември 2008 година
   за изменение на приложение IV към Директива 2000/29/ЕО на Съвета относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 14, втора алинея, буква г) от нея,
   като има предвид, че:

               (1)

               В приложение IV към Директива 2000/29/ЕО са определени специални изисквания относно дървения опаковъчен материал и дървения материал, използван за закрепване или поддържане на недървесинен товар, внасян в Общността. Тези изисквания се основават на Международния стандарт за фитосанитарни мерки (ISPM) на ФАО № 15 относно „Указания за регулиране на дървен опаковъчен материал в международната търговия“ (2).

               (2)

               В допълнение към изискванията, одобрени съгласно ISPM № 15, приложение IV към Директива 2000/29/ЕО включва и изискване внесеният дървен опаковъчен материал да бъде направен от обелена дървесина. Прилагането това изискване за отстраняване на кората е отлагано на два пъти.

               (3)

               Общността е отправила искане ISPM № 15 да бъде преразгледан, така че в него да се включи изискване, което да отговори на загрижеността на Общността относно рисковете, които създава наличието на кора по дървения опаковъчен материал в международната търговия.

               (4)

               Техническата комисия по карантина на горите (TPFQ), създадена в рамките на Международната конвенция по растителна защита (IPPC) и съставена от международно признати експерти по горите, анализира наличните данни от проучвания на фитосанитарния риск, създаван от наличието на кора по дървения опаковъчен материал. TPFQ заключи, че е налице техническа обосновка в полза на изискването за обелване на кората по дървения опаковъчен материал в международната търговия, при точно определена норма на допустимо наличие на малки парчета кора, което да гарантира, че фитосанитарният риск се поддържа на приемливо равнище и че това изискване следва да бъде включено в преразгледания ISPM № 15.

               (5)

               С цел да се предотврати внасянето на вредители на територията на Общността, изискванията на Общността относно наличието на кора по дървения опаковъчен материал и дъниджа следва да бъдат приведени в съответствие с техническите заключения на Техническата комисия по карантина на горите, без да се изчаква приемането на преразгледан ISPM № 15 от Комисията по фитосанитарните мерки, създадена с Международната конвенция по растителна защита.

               (6)

               Следователно е целесъобразно изискването за обелване на кората да бъде приспособено към технически допустимото количество кора по дървения опаковъчен материал.

               (7)

               Следователно приложение IV към Директива 2000/29/ЕО следва да бъде съответно изменено.

               (8)

               Изискването дървеният опаковъчен материал да бъде направен от обелена кръгла дървесина, въведено с Директива 2006/14/ЕО на Комисията (3) за изменение на приложение IV към Директива 2000/29/ЕО, ще се прилага считано от 1 януари 2009 г. Следователно е необходимо мерките, предвидени в настоящата директива, също да се прилагат от 1 януари 2009 г. С цел да се даде възможност на трети страни да внесат необходимите корекции обаче е целесъобразно да се предвиди изискването по отношение на кората да се прилага считано от 1 юли 2009 г.

               (9)

               Мерките, предвидени в настоящата директива, са в съответствие със становището на Постоянния фитосанитарен комитет,

         ПРИЕ НАСТОЯЩАТА ДИРЕКТИВА:
   Член 1
   Приложение IV към Директива 2000/29/ЕО се изменя в съответствие с текста на приложението към настоящата директива.
   Член 2
   1.   Държавите-членки приемат и публикуват не по-късно от 31 декември 2008 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби считано от 1 януари 2009 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на третия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 28 ноември 2008 година.

            За Комисията

         Androulla VASSILIOU

            Член на Комисията

      (1)  ОВ L 169, 10.7.2000 г., стр. 1.

      (2)  ISPM № 15, март 2002 г., ФАО, Рим.

      (3)  ОВ L 34, 7.2.2006 г., стр. 24.

      ПРИЛОЖЕНИЕ
      Част А, раздел I от приложение IV към Директива 2000/29/ЕО се изменя, както следва:

                  1.

                  Точка 2 се заменя със следното:

                                          „2.

                                          Дървен опаковъчен материал под формата на опаковъчни каси, касетки, щайги, барабани за кабели и други подобни опаковки, палети, бокс-палети и други товарни дъски, напречни греди, понастоящем използвани при транспорт на предмети от всякакъв вид, с изключение на суров дървен материал с дебелина до 6 mm и обработен дървен материал, произведен чрез слепване, нагряване и пресоване или комбинация от трите, идващ от трети страни, с изключение на Швейцария.

                              Дървеният опаковъчен материал е:

                                          —

                                          свободен от кора, с изключение на неопределен брой отделни парчета кора, които или са с ширина, по-малка от 3 cm (независимо от дължината) ,или, ако ширината им е над 3 cm, са с повърхнина до 50 cm2, и

                                          —

                                          подложен на една от одобрените мерки, определени в приложение I към Международен стандарт № 15 на ФАО относно „Указания за регулиране на дървен опаковъчен материал в международната търговия“, и

                                          —

                                          с поставена маркировка в съответствие с приложение II към Международен стандарт № 15 на ФАО относно „Указания за регулиране на дървен опаковъчен материал в международната търговия“, която указва, че дървеният опаковъчен материал е бил подложен на одобрена фитосанитарна мярка.

                                    Първото тире се прилага считано от 1 юли 2009 г.“

                  2.

                  Точка 8 се заменя със следното:

                                          „8.

                                          Дървен материал, използван за закрепване или поддържане на недървесинен товар, включително такъв, който не е запазил естествената си кръгла повърхност, с изключение на суров дървен материал с дебелина до 6 mm и преработен дървен материал, произведен чрез слепване, нагряване и пресоване или комбинация от трите, идващ от трети страни, с изключение на Швейцария.

                              Дървеният материал е:

                                          —

                                          свободен от кора, с изключение на неопределен брой отделни парчета кора, които или са с ширина, по-малка от 3 cm (независимо от дължината), или, ако са с ширина над 3 cm, са с повърхнина до 50 cm2, и

                                          —

                                          подложен на една от одобрените мерки, определени в приложение I към Международен стандарт № 15 на ФАО относно „Указания за регулиране на дървен опаковъчен материал в международната търговия“, и

                                          —

                                          с поставена маркировка в съответствие с приложение II към Международен стандарт № 15 на ФАО относно „Указания за регулиране на дървен опаковъчен материал в международната търговия“, която указва, че дървеният опаковъчен материал е бил подложен на одобрена фитосанитарна мярка.

                                    Първото тире се прилага считано от 1 юли 2009 г.“


title: Директива на Съвета от 12 декември 1977 година относно сближаването на законодателствата на държавите-членки, отнасящи се за оцветителите, които могат да се добавят към лекарствени препарати

text:
Важна правна забележка

|

31978L0025

Официален вестник n° L 011 , 14/01/1978 стр. 0018 - 0020 специално финландско издание: глава 13 том 8 стр. 0039  специално гръцко издание: глава 13 том 7 стр. 0034  специално шведско издание: глава 13 том 8 стр. 0039  специално испанско издание: глава 13 том 8 стр. 0086  специално португалско издание глава 13 том 8 стр. 0086  специално чешко издание глава 13 том 005 стр. 3  - 5 специално испанско издание глава 13 том 005 стр. 3  - 5 специално унгарско издание глава 13 том 005 стр. 3  - 5 специално литвийско издание глава 13 том 005 стр. 3  - 5 LV.ES глава 13 том 005 стр. 3  - 5 MT.ES глава 13 том 005 стр. 3  - 5 PL.ES глава 13 том 005 стр. 3  - 5 SK.ES глава 13 том 005 стр. 3  - 5 специално словенско издание глава 13 том 005 стр. 3  - 5

		19771212Директива на Съветаот 12 декември 1977 годинаотносно сближаването на законодателствата на държавите-членки, отнасящи се за оцветителите, които могат да се добавят към лекарствени препарати(78/25/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [2],като има предвид, че първостепенна цел на всички законодателства, касаещи лекарствени препарати, трябва да бъде опазването на общественото здраве; като има предвид, че тази цел трябва да бъде постигната чрез средства, които да не препятстват развитието на фармацевтичната промишленост или търговията с лекарствени препарати в границите на Общността;като има предвид, че макар Директивата на Съвета от 23 октомври 1962 г. [3], последно изменена от Директива 76/399/ЕИО [4], да уеднакви списъка на веществата с употреба за оцветяване на хранителни продукти, предназначени за храни за човешка консумация, несъответствията между законодателствата на държавите-членки относно оцветяването на лекарствените препарати все още съществуват; като има предвид, че някои държави-членки прилагат правилата, определени за хранителни продукти към лекарствени препарати; като има предвид, че други имат отделни списъци на разрешени оцветители за лекарствени препарати и за хранителни продукти;като има предвид, че тези несъответствия също допринасят за създаването на пречки пред търговията с лекарствени препарати в границите на Общността и търговията с оцветители, които могат да се добавят към тези препарати; като има предвид, че такива несъответствия следователно засягат пряко създаването и функционирането на общия пазар;като има предвид, че опитът е показал, че на здравни основания няма причина разрешените за използване в хранителни продукти оцветители за човешка консумация да не бъдат разрешени и за използване в лекарствени препарати; като има предвид, че следователно приложения I и III към Директивата от 23 октомври 1962 г. във вида, в който са в момента или така, както могат да бъдат изменени впоследствие, следва да се прилагат и за лекарствени препарати;като има предвид, че когато използването на оцветител в хранителни продукти и в лекарствени препарати е забранено с цел да се предпази здравето на обществото, технологичните и икономически сътресения трябва да се избягват, доколкото е възможно; като има предвид, че за тази цел трябва да бъде предвидена процедура, която да създаде тясно сътрудничество между държавите-членки и Комисията в рамките на Комитет за адаптиране към техническия напредък на директивите за премахване на техническите бариери за търговията в сектора на оцветителите, които могат да бъдат добавяни към лекарствени препарати;като има предвид, че трябва да се обърне специално внимание на някои оцветители, разрешени от някои държави-членки, и по-конкретно за оцветяване на лекарствени препарати за външно приложение,ПРИЕ НАСТОЯЩАТА ДИРЕКТИВА:Член 1Държавите-членки не разрешават за оцветяване на лекарствени препарати за човешка и ветеринарна употреба така, както е дефинирано в член 1 на Директива 65/65/ЕИО на Съвета от 26 януари 1965 г. относно сближаването на законовите, подзаконовите и административните разпоредби, свързани с регистрирани лекарствени препарати [5], други оцветители освен обхванатите от приложение I, раздели I и II, към Директивата от 23 октомври 1962 г. така, както е била изменена впоследствие. Всички преходни разпоредби, определени за някои от тези оцветители, също се прилагат.Член 2Държавите-членки предприемат всички необходими мерки, за да бъде осигурено, че оцветителите, обхванати от приложение I, раздели I и II към Директивата от 23 октомври 1962 г., отговарят на общите и специални критерии за чистота, определени в приложение III към същата директива.Член 3Методите за анализ, необходими за проверка дали са спазени общите и специални критерии за чистота, приети съгласно Директивата от 23 октомври 1962 г., се прилагат и за целите на тази директива.Член 4Когато даден оцветител бъде заличен от приложение I към Директивата от 23 октомври 1962 г., но е разрешено пускането на пазара на съдържащи този оцветител храни да продължи за ограничен период, тази клауза се прилага и към лекарствените препарати. Този ограничен период на използване обаче може да бъде променен за лекарствени препарати съгласно процедурата, залегнала в член 6.Член 51. Създава се комитет за адаптиране към техническия прогрес на директивите за премахване на техническите бариери пред търговията в сектора на оцветителите, които могат да бъдат добавяни към лекарствени препарати, наричан по-нататък "Комитетът", който се състои от представители на държавите-членки и е председателствуван от представител на Комисията.2. Комитетът изготвя свой процедурен правилник.Член 61. Когато трябва да бъде следвана залегналата в този член процедура, въпросите се отнасят до Комитета от председателя или по негова инициатива или по искане на представителя на държава-членка.2. Представителят на Комисията представя проект на мерките, които трябва да се предприемат. Комитетът трябва да даде становището си по тези мерки в определения от председателя срок, в зависимост от спешността на случая. Становищата се дават с мнозинство от 41 гласа, като гласовете на държавите-членки се претеглят, както е предвидено в член 148, параграф 2 на Договора. Председателят не гласува.3. Комисията приема предлаганите мерки, когато те съответствуват на становището на Комитета.Ако тези мерки не съответстват на становището на Комитета или Комитетът не даде становище, Комисията веднага представя на Съвета предложение за мерките, които трябва да бъдат приети.Съветът действа с квалифицирано мнозинство.Ако Съветът не е взел решение в срок от три месеца след сезирането му, Комисията приема предлаганите мерки.Член 71. Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива в срок от осемнадесет месеца от нейното нотифициране. Те незабавно уведомяват Комисията за това.2. Всяка държава-членка обаче има право да разреши на собствената си територия до края на период от 4 години след съобщаване на тази директива пускането на пазара на лекарствени препарати, съдържащи оцветители, които не отговарят на изискванията на тази директива, доколкото тези оцветители са били разрешени в тази държава-членка преди приемането на директивата.3. В зависимост от становището на Научния комитет по храните и на комитета, посочен в член 5, в срок от две години след приемането на тази директива Комисията трябва, ако е подходящо, да представи пред Съвета предложение за изменение на директивата, позволяващо използването на:- оцветителите:=яркосин | FCF | CI 42090, |=червен | 2G | CI 18050, |- други оцветители за лекарствени препарати само за външно приложение.Съветът взема решение по предложението на Комисията не по-късно от 2 години след представянето му.4. Държавите-членки предоставят на Комисията текста на основните разпоредби от националното законодателство, които приемат в областта, уредена с настоящата директива.Член 8Адресати на настоящата директива са държавите-членки.Съставено в Брюксел на 12 декември 1977 година.За СъветаПредседателA. Humblet[1] ОВ C 62, 30.5.1974 г., стр. 23.[2] ОВ C 116, 30.9.1974 г., стр. 24.[3] ОВ 115, 11.11.1962 г., стр. 2645/62.[4] ОВ L 108, 26.4.1976 г., стр. 19.[5] ОВ 22, 9.2.1965 г., стр. 369/65.--------------------------------------------------


title: Директива 2000/53/ЕО на Европейския ларламент и на Съвета от 18 септември 2000 година относно излезлите от употреба превозни средства

text:
Важна правна забележка

|

32000L0053

Официален вестник n° L 269 , 21/10/2000 стр. 0034 - 0043 специално чешко издание глава 15 том 05 стр. 224  - 232 специално испанско издание глава 15 том 05 стр. 224  - 232 специално унгарско издание глава 15 том 05 стр. 224  - 232 специално литвийско издание глава 15 том 05 стр. 224  - 232 LV.ES глава 15 том 05 стр. 224  - 232 MT.ES глава 15 том 05 стр. 224  - 232 PL.ES глава 15 том 05 стр. 224  - 232 SK.ES глава 15 том 05 стр. 224  - 232 специално словенско издание глава 15 том 05 стр. 224  - 232

		20000918Директива 2000/53/ЕО на Европейския парламент и на Съветаот 18 септември 2000 годинаотносно излезлите от употреба превозни средстваЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 175, параграф 1 от него,като взеха предвид предложението на Комисията [1],като взеха предвид мнението на Икономическия и социален комитет [2],след консултация с Комитета на регионите,действайки в съответствие с процедурата, предвидена в член 251 от Договора в светлината на съвместния текст, одобрен от Помирителния комитет на 23 май 2000 година [3],като имат предвид, че(1) Различните национални мерки, засягащи излезлите от употреба превозни средства, трябва да бъдат хармонизирани с оглед на това първо да се минимизира въздействието на излезлите от употреба превозни средства върху околната среда, допринасяйки по този начин за защитата, опазването и подобряването на качеството на околната среда и запазване на енергията и второ, да се осигури гладкото функциониране на вътрешния пазар и да се избегнат нарушенията на конкуренцията в Общността.(2) Необходима е общностна рамка, за да се осигури съгласуваност между националните подходи за постигането на изтъкнатите по-горе цели, особено с оглед предназначението на превозните средства за рециклиране и възстановяване към изискванията на съоръженията за събиране и третиране и постигането на целите за повторна употреба, рециклиране и възстановяване, вземайки предвид принципа за субсидиарност и принципа "замърсителят плаща".(3) Всяка година излезлите от употреба превозни средства в Общността генерират между 8 и 9 милиона тона отпадъци, които трябва да се управляват правилно.(4) С оглед прилагането на принципите на предпазливост и превенция и в съответствие със стратегията на Общността за управление на отпадъците, генерирането на отпадъци трябва да се избягва колкото е възможно.(5) Друг фундаментален принцип е, че отпадъците трябва да се употребяват повторно и да се възстановяват, и че следва да се отдава предпочитание на повторната употреба и рециклирането.(6) Държавите-членки трябва да вземат мерки, за да осигурят икономическите оператори да създадат системи за събиране, третиране и възстановяване на излезлите от употреба превозни средства.(7) Държавите-членки трябва да осигурят последният държател и/или собственик да може да предаде безплатно излязлото от употреба превозното средство на оправомощено предприятие за третиране, тъй като превозното средство няма никаква, или пък има отрицателна пазарна стойност. Държавите-членки трябва да осигурят производителите да посрещат всички, или значителна част от разходите за изпълнението на тези мерки; нормалното функциониране на пазарните сили не трябва да бъде спъвано.(8) Настоящата директива следва да се отнася за превозни средства и излезлите от употреба превозни средства, включително техни компоненти и материали, както и резервни и заместващи части, без да се нарушават стандартите за безопасност, емисиите във въздуха и контрола на шума.(9) Следва да с разбира, че настоящата директива е заимствала, където е подходящо, терминологията използвана от няколко съществуващи директиви, и по-специално Директива 67/548/ЕИО на Съвета от 27 юни 1967 г. за сближаването на законовите, подзаконовите и административните разпоредби относно класификацията, опаковането и етикетирането на опасни вещества [4], Директива 70/156/ЕИО на Съвета от 6 февруари 1970 г. за сближаването на законовите, подзаконовите и административните разпоредби относно типовото одобрение на моторни превозни средства и техните ремаркета [5], и Директива 75/442/ЕИО на Съвета от 15 юли 1975 г. относно отпадъците [6].(10) Стари превозни средства с историческо значение, или превозни средства с колекционерска стойност или предназначени за музеи, поддържани по надлежния и екологично съобразен начин, било в готовност за движение или разглобени на части, не попадат в дефиницията за отпадък, съдържаща се в Директива 75/442/ЕИО и не попадат в обхвата на настоящата директива.(11) Важно е да се приемат превантивни мерки, които да се прилагат още в концептуалната фаза на превозното средство и в последствие особено под формата на намаляване и контрол на опасните вещества в превозните средства, с оглед предотвратяване на изпускането им в околната среда, облекчаване на рециклирането и избягване на обезвреждането на опасни отпадъци. По-специално, употребата на олово, живак, кадмий и хексавалентен хром следва да бъде забранена. Тези тежки метали следва да се използват само в някои приложения, в съответствие със списък, който подлежи на редовно преразглеждане. Това ще спомогне за осигуряването определени материали и компоненти да не се превърнат в стружкови остатъци и да не бъдат изгаряни или депонирани в сметищата.(12) Рециклирането на всички пластмаси от излезлите от употреба превозни средства трябва постоянно да се подобрява. Комисията понастоящем проучва екологичното въздействие на PVC. На основата на тези проучвания, Комисията ще направи подходящи предложения за употребата на PVC, включително и съображения за превозните средства.(13) Изискванията за разкомплектоване, повторна употреба и рециклиране на излезлите от употреба превозни средства и техните компоненти следва да бъдат интегрирани при проектирането и производството на нови превозни средства.(14) Развитието на пазари за рециклирани материали следва да се поощрява.(15) С оглед осигуряване излезлите от употреба превозни средства да бъдат изхвърляни без заплаха за околната среда, следва да се създадат подходящи системи за събиране.(16) Следва да се въведе сертификат за унищожаване, който да се използва като условие за дерегистрация на излезлите от употреба превозни средства. Държавите-членки без де-регистрационна система следва да въведат такава система, в съответствие с която сертификатът за унищожаване се съобщава на съответния компетентен орган когато излязлото от употреба превозно средство се прехвърля в съоръжение за третиране.(17) Настоящата директива не пречи държавите-членки да предоставят, когато е подходящо, временна де-регистрация на превозни средства.(18) На операторите по събирането и третирането трябва да бъде позволено да действат само след като са получили разрешително или, в случай че регистрацията се използва и като разрешително — когато са били спазени специфичните условия.(19) Възможността за рециклиране и повторно възстановяване на превозните средства трябва да бъдат поощрявани.(20) Важно е да се предвидят изисквания за операциите по складирането и третирането с оглед предотвратяване на отрицателните въздействия върху околната среда и избягване появата на изкривявания в търговията и конкуренцията.(21) С оглед постигането на краткосрочни резултати и предоставянето на операторите, потребителите и публичните власти необходимата дългосрочна перспектива, трябва да бъдат поставени количествени цели за повторна употреба, рециклиране и възстановяване, които да се постигнат от икономическите оператори.(22) Производителите следва да осигурят превозните средства да се проектират и произвеждат по такъв начин, че да може количествените цели за повторна употреба, рециклиране и възстановяване да бъдат постигнати. Затова Комисията поощрява изготвянето на Европейски стандарти и предприема необходимите мерки за изменение на съответното европейско законодателство за типово одобрение на превозните средства.(23) Държавите-членки трябва да осигурят запазването на конкуренцията при изпълнението на разпоредбите на настоящата директива, особено по отношение на достъпа на малки и средни предприятия до пазара за събирането, разкомплектоването, третирането и рециклирането.(24) С оглед улесняване на разкомплектоването и възстановяването, и по-специално рециклирането на излезлите от употреба превозни средства, производителите на превозни средства следва да осигурят оправомощени съоръжения за третиране с цялата необходима информация за разкомплектоването, особено за опасните материали.(25) Изготвянето на Европейски стандарти, когато е подходящо, трябва да бъде поощрявано. Производителите на превозни средства и на материали следва да използват за компонентите и материалите кодиращи стандарти, които ще се определят от Комисията, подпомагана от съответния комитет. При подготовката на тези стандарти, Комисията отчита, когато е подходящо, работата на съответните международни форуми в тази област.(26) Данни за излезлите от употреба превозни средства в рамките на цялата Общност са необходими с оглед наблюдението на изпълнението на целите на настоящата директива.(27) Консуматорите следва да бъдат адекватно информирани, за да приспособят своето поведение и отношение; за тази цел, трябва да бъде предоставена информация на съответните икономически оператори.(28) Държавите-членки могат да изберат да изпълняват някои от разпоредбите посредством споразумения със съответния икономически сектор, стига да са спазени някои условия.(29) Приспособяването към научния и технически прогрес на изискванията за съоръженията за третиране и за употребата на опасни вещества, както и приемането на минимални стандарти за сертификата за унищожаване, формата за базата данни и мерките, необходими за контрол на спазването на количествените цели следва да се извършва от Комисията в съответствие с процедурата на комитета.(30) Мерките, които ще се вземат за изпълнението на настоящата директива, трябва да се приемат в съответствие с Решение 1999/468/ЕО на Съвета от 28 юни 1999 г., определящо процедурите за упражняването на изпълнителните правомощия, предоставени на Комисията [7].(31) Държавите-членки могат да прилагат разпоредбите на настоящата директива преди датата, определена в нея, стига такива мерки да са съвместими с Договора,ПРИЕХА НАСТОЯЩАТА ДИРЕКТИВА:Член 1ЦелиНастоящата директива определя мерките, които имат за цел като първи приоритет, предотвратяването на отпадъци от превозни средства и освен това, повторната употреба, рециклирането и други форми за възстановяване на излезлите от употреба превозни средства и на техните компоненти, както и намаляване на депонирането на отпадъци, подобряването на екологичните резултати от поведението на всички икономически оператори, участващи в жизнения цикъл на превозните средства, и особено операторите, пряко участващи в третирането на излезлите от употреба превозни средства.Член 2ОпределенияЗа целите на настоящата директива:1. "превозно средство" означава всяко превозно средство, определено като категория M1 или N1, дефинирани в приложение IIА към Директива 70/156/ЕИО, и триколесни моторни превозни средства, така както са определени в Директива 92/61/ЕИО, но без триколесни мотоциклети;2. "излязло от употреба превозно средство" означава превозно средство, което представлява отпадък по смисъла на член 1, буква а) на Директива 75/442/ЕИО;3. "производител" означава производителят на превозното средство, или професионалния вносител на превозно средство в държава-членка;4. "превенция" означава мерките, целящи намаляването на количеството и вредността за околната среда от излезлите от употреба превозни средства, техните материали и вещества;5. "третиране" означава всяка дейност след като излязлото от употреба превозно средство е било предадено на съоръжение за премахване на замърсяването, разкомплектоване, разрязване, надробяване, оползотворяване или подготовка за обезвреждане на стружкови отпадъци, и всяка друга операция за оползотворяване и/или обезвреждане на излязлото от употреба превозно средство и компонентите му;6. "повторна употреба" означава всяка операция, чрез която компоненти на излязлото от употреба превозно средство се използват за същата цел, за която са били предназначени;7. "рециклиране" означава повторната преработка в производствен процес на отпадъчните материали за първоначалното им предназначение или за други цели, но без възстановяването за енергия. Възстановяването за енергия означава употребата на горими отпадъци като средство за генериране на енергия чрез пряко горене със или без друг отпадък, но с възстановяване на топлината;8. "оползотворяване" означава всяка от приложимите операции, предвидени в приложение IIБ на Директива 75/442/ЕИО;9. "обезвреждане" означава всяка от приложимите операции, предвидени в приложение IIА на Директива 75/442/ЕИО;10. "икономически оператори" означава производители, дистрибутори, събирачи, застрахователни компании за моторни превозни средства, разкомплектовачи, раздробители, възстановители, рециклатори и други оператори по третирането на излезлите от употреба превозни средства, включително компонентите и материалите им;11. "опасно вещество" означава всяко вещество, което се счита за опасно според Директива 67/548/ЕИО;12. "раздробител" означава всяко съоръжение, използвано за нарязване на парчета или фрагментиране на превозни средства с изтекла годност, включително за целите на получаването на метален скрап за директна повторна употреба;13. "информация за разкомплектоването" означава цялата информация, която е необходима за правилното и екологично съобразно третиране на излезлите от употреба превозни средства. Тя ще се предоставя на разрешените съоръжения за третиране от страна на производителите на превозни средства и на компоненти под формата на ръководства, или чрез електронните медии (напр. CD-ROM, "онлайн" услуги).Член 3Обхват1. Настоящата директива се отнася за превозни средства и излезлите от употреба превозни средства, включително техните компоненти и материали. Без да се накърнява член 5, параграф 4, трета алинея, настоящето се прилага независимо от извършен сервиз или поправка на превозното средство по време на употребата и независимо дали е съоръжено с компоненти, доставени от производителя или с други компоненти, чието монтиране като резервни или заместващи части е в съответствие със съответните общностни или национални разпоредби.2. Настоящата директива се прилага, без да се накърнява съществуващото общностно и съответното национално законодателство и по-специално, стандартите за безопасност, за емисиите във въздуха, контрола на шума и защита на почвата и водата.3. Когато даден производител произвежда или внася само превозни средства, които са изключени от обхвата на Директива 70/156/ЕИО по силата на член 8, параграф 2, буква а) от последната, държавите-членки могат да изключат този производител и превозните му средства от член 7, параграф 4, членове 8 и 9 на настоящата директива.4. Превозни средства със специално предназначение, така както са определени в втората алинея на член 4, параграф 1, буква а) на Директива 70/156/ЕИО, се изключват от разпоредбите на член 7 на настоящата директива.5. За триколесни превозни средства се прилагат само член 5, параграф 1, член 5 параграф 2 и член 6 на настоящата директива.Член 4Превенция1. С оглед подпомагане превенцията на отпадъци държавите-членки поощряват, по-специално:а) производителите на превозни средства, заедно с производителите на материали и съоръжения, да ограничат употребата на опасни вещества в превозните средства и да ги намалят, доколкото е възможно през целия период още от създаването на превозното средство, с оглед да се предотврати изпускането им в околната среда, да направят рециклирането им по-лесно и да избегнат необходимостта от обезвреждане на опасни отпадъци;б) проектирането и производството на нови превозни средства, което отчита изцяло и облекчава разкомплектоването, повторната употреба и оползотворяването, и по-специално рециклирането на излезли от употреба превозни средства, техните компоненти и материали;в) производителите на превозни средства, заедно с производителите на материали и съоръжения, да интегрират увеличаващо се количество рециклиран материал в превозните средства и в други продукти, с оглед развитие на пазарите на рециклирани материали.2. а) Държавите-членки осигуряват материалите и компонентите на превозните средства, пуснати на пазара след 1 юли 2003 година, да не съдържат олово, живак, кадмий или хексавалентен хром, освен в случаите, изброени в приложение II при уточнените там условия;б) в съответствие с процедурата, предвидена в член 11, в съответствие с техническия и научен прогрес, Комисията редовно внася изменения в приложение II, с оглед:i) установяване според необходимостта на максимални стойности на концентрация, до които съществуването на веществата, споменати в буква а) в специфични материали и компоненти на превозните средства, се допускат;ii) изключването на определени материали и компоненти на превозните средства от разпоредбите на буква а), ако употребата на тези вещества не може да бъде избегната;iii) изключване на материали и компоненти на превозни средства от приложение II, ако употребата на тези вещества може да бъде избегната;iv) в съответствие с точки i) и ii), определянето на тези материали и компоненти на превозни средства, които могат да бъдат отделени преди по-нататъшното третиране; те се етикетират или идентифицират по друг подходящ начин;в) Комисията внася първите изменения в приложение II не по-късно от 21 октомври 2001 година. Във всеки случай никое от изключенията, посочени в него, няма да се снемат от приложението преди 1 януари 2003 година.Член 5Събиране1. Държавите-членки предприемат необходимите мерки за осигуряване:- икономическите оператори да създадат системи за събирането на всички излезли от употреба превозни средства и, доколкото е технически възможно, на отпадъчните използвани части, снети при ремонт,- адекватната наличност на съоръжения за събиране на своята територия.2. Държавите-членки вземат също така и необходимите мерки за осигуряване излезлите от употреба превозни средства да бъдат прехвърлени в разрешени съоръжения за третиране.3. Държавите-членки създават система, в съответствие с която представянето на сертификат за унищожаване е условие за де-регистрация на излязлото от употреба превозно средство. Този сертификат се издава на държателя и/или собственика, когато излязлото от употреба превозно средство се прехвърля в съоръжение за третиране. Съоръженията за третиране, които са получили разрешително в съответствие с член 6, имат право да издават сертификат за унищожаване. Държавите-членки могат да разрешат производители, търговци и събиратели да издават сертификат за унищожаване от името на разрешено съоръжение за третиране, стига да гарантират, че излязлото от употреба превозно средство е прехвърлено в разрешено съоръжение за третиране и стига те да са регистрирани при публичните власти.Издаването на сертификат за унищожаване от съоръжения за третиране, търговци или събиратели от името на разрешено съоръжение за третиране не им дава право да претендират за възстановяване на изразходваните суми, освен в случаите, когато това е било изрично уредено от държавите-членки.Държавите-членки, които нямат дерегистрационна система към датата на влизането в сила на настоящата директива, създават система, в съответствие с която съответният компетентен орган се уведомява за сертификата за унищожаване, когато излязлото от употреба превозно средство се прехвърля в съоръжение за третиране и във всяко друго отношение се спазват условията на настоящия параграф. Държавите-членки, които се възползват от настоящата алинея, информират Комисията за причините за това.4. Държавите-членки вземат необходимите мерки, за да гарантират, че доставянето на превозното средство на разрешено съоръжение за третиране в съответствие с параграф 3 става без разходи за последния държател и/или собственика поради факта, че превозното средство няма никаква или има отрицателна пазарна стойност.Държавите-членки вземат необходимите мерки, за да гарантират, че производителите ще посрещат всички, или значителна част от разходите по прилагането на тази мярка и/или приемат обратно излезлите от употреба превозни средства при същите условия, като тези, посочени в първата алинея.Държавите-членки могат да предвидят доставката на излезлите от употреба превозни средства да не е напълно безплатна, ако излязлото от употреба превозно средство не съдържа необходимите компоненти на превозно средство, и по-специално мотора и шасито; или пък съдържа отпадъци, които са били добавени към излязлото от употреба превозно средство.Комисията редовно следи за изпълнението на първата алинея, за да гарантира, че това няма да доведе до нарушения на пазара и ако е необходимо, предлага на Европейския парламент и на Съвета съответно изменение.5. Държавите-членки вземат всички необходими мерки, за да гарантират, че компетентните органи взаимно признават и приемат сертификатите за унищожаване, издадени в други държави-членки, в съответствие с параграф 3. За тази цел, не по късно от 21 октомври 2001 година, Комисията определя минималните изисквания за сертификата за унищожаване.Член 6Третиране1. Държавите-членки вземат необходимите мерки, за да гарантират, че всички излезли от употреба превозни средства се складират (дори временно) и се третират в съответствие с общите изисквания, посочени в член 4 на Директива 75/442/ЕИО, и в съответствие с минималните технически изисквания, посочени в приложение I към тази директива, без да се нарушават националните здравни и екологични наредби.2. Държавите-членки вземат необходимите мерки, за да гарантират, че всяко заведение или предприятие, осъществяващо операции за третиране, получава разрешително или се регистрира при компетентните органи, в съответствие с членове 9, 10 и 11 на Директива 75/442/ЕИО.Частичният отказ от изискванията за разрешителното, посочени в член 11, параграф 1, буква б) на Директива 75/442/ЕИО, може да се отнася за операции по възстановяване на отпадъци от излезлите от употреба превозни средства, след като са били третирани в съответствие с приложение I, параграф 3 към тази директива, ако е предвидена инспекция от компетентните органи преди регистрацията. Тази инспекция проверява:а) типа и количествата отпадъци, които ще се третират;б) общите технически изисквания, които следва да се спазват;в) предпазните мерки, които следва да се вземат,с оглед постигане на целите, посочени в член 4 на Директива 75/442/ЕИО. Тази инспекция се извършва веднъж годишно. Държавите-членки, възползващи се от този частичен отказ, изпращат резултатите на Комисията.3. Държавите-членки вземат необходимите мерки, за да гарантират, че всяко заведение или предприятие, осъществяващо операции по третиране, изпълнява поне следните задължения в съответствие с приложение I:а) излезлите от употреба превозни средства да се разкомплектоват преди по-нататъшно третиране или да се предприемат други еквивалентни действия с оглед намаляване всяко негативно въздействие върху околната среда. Етикетираните или идентифицираните по друг начин компоненти в съответствие с член 4, параграф 2 се разкомлектоват преди по-нататъшно третиране;б) опасните материали и компоненти се премахват и отделят селективно, за да не замърсяват последващ надробен отпадък от излезлите от употреба превозни средства;в) разкомплектоващи операции и складиране се извършват по начин, който осигурява годността на компонентите на превозното средство за повторна употреба и оползотворяване, и особено за рециклиране.Посочените в приложение I, параграф 3 третиращи операции за отстраняване на замърсяването на излезлите от употреба превозни средства се извършват възможно най-скоро.4. Държавите-членки вземат необходимите мерки, за да гарантират, че разрешителното или регистрацията, посочени в параграф 2, включва всички условия, необходими за спазване на изискванията на параграфи 1, 2 и 3.5. Държавите-членки поощряват заведения или предприятия, които осъществяват третиращи операции, да въведат сертифицирани системи за екологично управление.Член 7Повторна употреба и оползотворяване1. Държавите-членки вземат необходимите мерки за поощряване на повторната употреба на компоненти, които са подходящи за повторна употреба, за оползотворяване на компоненти, които не могат да бъдат употребени повторно и за отдаване на предпочитание на рециклирането когато е екосъобразно, без за се нарушават изискванията относно безопасността на превозните средства и екологичните изисквания като емисиите във въздуха и контрола на шума.2. Държавите-членки вземат необходимите мерки, за да гарантират, че следните цели ще бъдат постигнати от икономическите оператори:а) не по-късно от 1 януари 2006 г., повторната употреба и оползотворяването на всички излезли от употреба превозни средства да се увеличи до минимум 85 % от средното тегло на превозно средство и за година. В рамките на същия срок, повторната употреба и рециклирането да се увеличи до минимум 80 % от средното тегло на превозно средство и за година;за превозни средства, произведени преди 1 януари 1980 г., държавите-членки могат да поставят по-ниски цели, но не по-ниски от 75 % за повторна употреба и възстановяване и не по-ниски от 70 % за повторна употреба и рециклиране. Държавите-членки, които се възползват от настоящата алинея, информират Комисията и другите държави-членки за причините;б) не по-късно от 1 януари 2015 г. повторната употреба и възстановяването за всички излезли от употреба превозни средства да се увеличи до минимум 95 % от средното тегло на превозно средство и за година. В рамките на същия срок, повторната употреба и рециклирането да се увеличи до минимум 85 % от средното тегло на превозно средство и за година.Най-късно до 31 декември 2005 г. Европейският парламент и Съветът преразглеждат целите, посочени в буква б) въз основа на доклад на Комисията, придружен с предложение. В своя доклад Комисията взема предвид развитието на материалния състав на превозните средства и всякакви други релевантни екологични аспекти, свързани с превозните средства.Комисията, в съответствие с процедурата, предвидена в член 11, определя подробните правила, необходими за контрол на спазването от страна на държавите-членки на целите, посочени в настоящия параграф. Правейки това, Комисията взема предвид всички релевантни фактори, inter alia наличността на данни и въпроса за износа и вноса на излезли от употреба превозни средства. Комисията приема тази мярка не по-късно от 21 октомври 2002 г.3. Въз основа на предложение на Комисията, Европейският парламент и Съветът определят цели за повторна употреба и възстановяване и за повторна употреба и рециклиране за годините след 2015 г.4. С оглед подготвянето на изменение на Директива 70/156/ЕИО Комисията поощрява разработването на Европейски стандарти за възможностите за разкомплектоване, възстановяване и рециклиране на превозните средства. След като е постигнато съгласие по стандартите, но не по-късно от края на 2001 г., Европейският парламент и Съветът, въз основа на предложение от Комисията, изменят Директива 70/156/ЕИО с оглед превозните средства, типово одобрени в съответствие с тази директива и пуснати на пазара три години след изменението на Директива 70/156/ЕИО, да могат да бъдат повторно употребяеми и/или рециклируеми до минимално 85 % от теглото на превозно средство и да могат да бъдат повторно употребяеми и/или възстановими до минимално 95 % от теглото на превозно средство.5. Предлагайки изменението на Директива 70/156/ЕИО относно способността за разкомплектоване, възстановяване и рециклиране на превозните средства, Комисията, според необходимостта, взема предвид нуждата да се осигури повторната употреба на компоненти да не поражда заплахи за безопасността и околната среда.Член 8Стандарти за кодиране/информация за демонтиране1. Държавите-членки вземат необходимите мерки, за да гарантират, че производителите, съвместно с производителите на материали и апаратура, използват стандарти за кодиране на компонентите и материалите, особено с оглед облекчаване идентифицирането на тези компоненти и материали, които са подходящи за повторна употреба и възстановяване.2. Не по-късно от 21 октомври 2001 г. Комисията в съответствие с процедурата, предвидена в член 11, определя стандартите, посочени в параграф 1 на настоящия член. Правейки това, Комисията взема предвид работата, извършена в тази област от съответните международни форуми и допринася за тази работа, когато е подходящо.3. Държавите-членки вземат необходимите мерки, за да гарантират, че производителите предоставят информация за разкомплектоването за всеки тип ново превозно средство, което се пуска на пазара в рамките на шест месеца, след като превозното средство е било пуснато на пазара. Тази информация идентифицира, доколкото това е необходимо за съоръженията за третиране, различните компоненти и материали на превозното средство с оглед спазването на разпоредбите на тази директива, както и месторазположението на всички опасни вещества в превозното средство, особено с оглед постигането на целите, посочени в член 7.4. Без да се засяга търговската и промишлена поверителност, държавите-членки вземат необходимите мерки, за да гарантират, че производителите на компоненти, използвани в превозните средства, предоставят на оправомощените съоръжения за третиране, доколкото това се изисква от тези съоръжения, необходимата информация за разкомплектоването, складирането и изпробването на компонентите, които могат да бъдат използвани повторно.Член 9Докладване и информация1. На тригодишни интервали държавите-членки изпращат доклад до Комисията относно прилагането на настоящата директива. Докладът се изготвя на основата на въпросник или образец, разработени от Комисията в съответствие с процедурата, предвидена в член 6 на Директива 91/692/ЕИО [8] с оглед създаването на бази данни за излезлите от употреба превозни средства и тяхното третиране. Този доклад съдържа релевантната информация за възможните промени в структурата на търговията с превозни средства и за предприятията за събиране, разкомплектоване, надробяване, възстановяване и рециклиране, водещи до нарушаване на конкуренцията между или вътре в държавите-членки. Въпросникът или образецът се изпращат на държавите-членки шест месеца преди започването на периода, разглеждан от доклада. Докладът се представя на Комисията в рамките на девет месеца от края на тригодишния период, за който се отнася.Първият доклад се отнася за периода от три години, започващ на 21 април 2002 г.На основата на горепосочената информация, Комисията публикува доклад за прилагането на настоящата директива в рамките на девет месеца от получаването на докладите от държавите-членки.2. Държавите-членки изискват във всеки релевантен случай икономическите оператори да публикуват информация за:- проектирането на превозните средства и техните компоненти с оглед тяхната способност за възстановяване и рециклиране,- екосъобразното третиране на излезлите от употреба превозни средства, и по-специално за отстраняването на всички течности и за разкомплектоването,- разработването и оптимизирането на способите за повторна употреба, рециклиране и възстановяване на излезлите от употреба превозни средства и техните компоненти,- постигнатия напредък по отношение на възстановяването и рециклирането с оглед намаляването на отпадъците за обезвреждане и увеличаването на темповете на оползотворяване и рециклиране.Производителят трябва да направи тази информация достъпна за евентуалните купувачи на превозни средства. Тя се включва в рекламната литература, използвана при маркетинга на новото превозно средство.Член 10Изпълнение1. Държавите-членки приемат законовите, подзаконовите и административните разпоредби, необходими, за да се съобразят с настоящата директива до 21 април 2002 година. Те незабавно информират Комисията за това.Когато държавите-членки приемат тези мерки, те съдържат позоваване на настоящата директива или то се извършва при официалното им публикуване. Условията и редът за позоваване се определят от държавите-членки.2. Държавите-членки съобщават на Комисията текста на основните разпоредби от вътрешното право, които те приемат в областта, уредена с настоящата директива.3. Ако целите, посочени в настоящата директива са постигнати, държавите-членки могат да въведат разпоредбите, съдържащи се в член 4, параграф 1, член 5, параграф 1, член 7, параграф 1, член 8, параграф 1, член 8, параграф 3 и член 9, параграф 2 и да уточнят подробните правила за изпълнението на член 5, параграф 4 чрез споразумения между компетентните органи и засегнатите икономически сектори. Подобни споразумения трябва да отговарят на следните изисквания:а) да може да бъде осигурено изпълнението на споразуменията;б) споразуменията следва да уточняват целите със съответните крайни срокове;в) споразуменията се публикуват в националния официален вестник или в официален документ, еднакво достъпен за обществеността и се изпращат на Комисията;г) постигнатите резултати в рамките на споразумението се наблюдават редовно, докладват се на компетентните органи и на Комисията и са достъпни за обществеността при условията, посочени в споразуменията;д) компетентните органи предвиждат разглеждането на напредъка, постигнат по споразумението;е) в случай на неспазване на споразумението, държавите-членки следва да изпълнят релевантните разпоредби на настоящата директива посредством законови, подзаконови или административни мерки.Член 11Процедура на комитета1. Комисията се подпомага от комитета, създаден по силата на член 18 на Директива 75/442/ЕИО, наричан по-долу "Комитета".2. Когато е налице позоваване на настоящия член, се прилагат членове 5 и 7 на Решение 1999/468/ЕО, отчитайки разпоредбите на член 8 от последното.Срокът, посочен в член 5, параграф 6 на Решение 1999/468/ЕО, е три месеца.3. Комитетът приема свой процедурен правилник.4. Комисията, в съответствие с процедурата, посочена в настоящия член, приема:а) минималните изисквания, посочени в член 5, параграф 5, за сертификата за унищожаване;б) подробните правила, посочени в член 7, параграф 2, трета алинея;в) формата на системата за база данни, посочена в член 9;г) необходимите изменения, с оглед адаптирането на приложенията към настоящата директива към научния и технически прогрес.Член 12Влизане в сила1. Настоящата директива влиза в сила в деня на нейното публикуването в Официален вестник на Европейските общности.2. Член 5, параграф 4 се прилага:- от 1 юли 2001 година за превозни средства, пуснати на пазара от тази дата,- от 1 януари 2007 година за превозни средства, пуснати на пазара преди датата, посочена в първото тире.3. Държавите-членки могат да прилагат член 5, параграф 4 преди датите, посочени в параграф 2.Член 13АдресатиАдресати на настоящата директива са държавите-членки.Съставено в Брюксел на 18 септември 2000 година.За Европейския парламентПредседателN. FontaineЗа СъветаПредседателH. Védrine[1] ОВ С 337, 7.11.1997 г., стр. 3 иОВ С 156, 3.6.1999 г., стр. 5.[2] ОВ С 129, 27.4.1998 г., стр. 44.[3] Становище на Европейския парламент от 11 февруари 1999 г. (ОВ С 150, 28.5.1999 г., стр. 420), Обща позиция на Съвета от 29 юли 1999 г. (ОВ С 317, 4.11.1999 г., стр. 19) и Решение на Европейския парламент от 3 февруари 2000 г. (все още непубликувано в Официалния вестник). Решение на Съвета от 20 юли 2000 г. и Решение на Европейския парламент от 7 септември 2000 г.[4] ОВ 196, 16.8.1967 г., стр. 1. Директива, последно изменена с Директива 98/98/ЕО на Комисията (ОВ L 355, 30.12.1998 г., стр. 1).[5] ОВ L 42, 23.2.1970 г., стр. 1. Директива, последно изменена с Директива 98/91/ЕО на Европейския парламент и на Съвета (ОВ L 11, 16.1.1999 г., стр. 25).[6] ОВ L 194, 25.7.1975 г., стр. 39. Директива, последно изменена с Решение 96/350/ЕО на Комисията (ОВ L 135, 6.6.1996 г., стр. 32).[7] ОВ L 184, 17.7.1999 г., стр. 23.[8] ОВ L 377, 31.12.1991 г., стр. 48.--------------------------------------------------20000918ПРИЛОЖЕНИЕ IМинимални технически изисквания за третирането в съответствие с член 6, параграфи 1 и 31. Места за складиране (включително временно складиране) на излезлите от употреба превозни средства преди тяхното третиране:- непромокаеми повърхности за подходящи площи с предвиждане на съоръжения за събиране на течове, резервоари и почистватели-обезмазнители,- апаратура за третирането на водата, включително дъждовната вода, в съответствие със здравните и екологични регламенти,2. Места за третиране:- непромокаеми повърхности за подходящи площи с предвиждане на съоръжения за събиране на течове, резервоари и почистватели-обезмазнители,- подходящи складове за разкомплектовани резервни части, включително непромокаеми складове за замърсени с нефт резервни части,- подходящи контейнери за складирането на акумулатори (с електролизна неутрализация на място или другаде), филтри и кондензатори, съдържащи РСВ/РСТ,- подходящи складови резервоари за разделно складиране на течности от излезлите от употреба превозни средства: гориво, моторно масло, масло от скоростната кутия, трансмисионно масло, хидравлично масло, охлаждащи течности, антифриз, спирачни течности, акумулаторни киселини, течности от климатичната система и всякакви други течности, съдържащи се в излязлото от употреба превозно средство,- апаратура за третиране на водата, включително дъждовната вода, в съответствие със здравните и екологични регламенти,- подходящи складове за използваните гуми, включително предотвратяване на опасност от пожар и прекомерно натрупване на запаси,3. Третиращи операции за премахване на замърсяването на излезлите от употреба превозни средства:- отстраняване на акумулатори и резервоари за втечнен газ,- отстраняване или неутрализация на потенциално експлозивни компоненти, (напр. въздушни възглавници),- отстраняване и разделно събиране и складиране на гориво, моторно масло, масло от скоростната кутия, трансмисионно масло, хидравлично масло, охлаждащи течности, антифриз, спирачни течности, акумулаторни киселини, течности от климатичната система и всякакви други течности, съдържащи се в излязлото от употреба превозно средство, освен ако те са необходими за повторната употреба на съответните части,- отстраняване, доколкото е осъществимо, на всички компоненти, идентифицирани като съдържащи живак.4. Третиращи операции, с оглед подпомагане на рециклирането:- отстраняване на катализатори,- отстраняване на метални компоненти, съдържащи мед, алуминий и магнезий, ако тези метали не са отделени при раздробяващия процес,- отстраняване на гуми и големи пластмасови компоненти (калници, арматурно табло, контейнери за течности, и т.н.) ако тези материали не са отделени при раздробяващия процес по такъв начин, че да могат да бъдат ефективно рециклирани като материали,- отстраняване на стъкло.5. Складови операции следва да се извършват като се избягва увреждането на компонентите, съдържащи течности, или до възстановими компоненти и резервни части.--------------------------------------------------20000918ПРИЛОЖЕНИЕ IIМатериали и компоненти, изключени от член 4, параграф 2, буква а)Материали и компоненти | Да се етикетират или направят идентифицируеми в съответствие с член 4, параграф 2, буква б), iv) |Олово като елемент в сплав1.Стомана (включително галванизирана стомана), съдържаща до 0,35 % от теглото | |2.Алуминий, съдържащ до 0,4 % олово от теглото | |3.Алуминий (в колесните джанти, моторните части и прозоречните лостове), съдържащ до 4 % олово от теглото | Х |4.Медна сплав, съдържаща до 4 % олово от теглото | |5.Носещи покрития и отвори от олово/бронз | |Олово и оловни съединения в компоненти6.Акумулатори | Х |7.Вътрешно покритие на бензиновия резервоар | Х |8.Вибрационни редуктори | Х |9.Вулканизиращ агент за високо налягане или горивни маркучи | |10.Стабилизатор в защитни бои | |11.Спойки в електронните табла и други приложения | |Хексавалентен хром12.Предпазно антикорозионно покритие върху редица ключови компоненти (максимум 2 g на превозно средство) | |Живак13.Крушки и показатели на арматурното табло | Х |В рамките на процедурата, предвидена по член 4, параграф 2, буква б), Комисията оценява следните приложения:- олово като сплав в алуминия на колесните джанти, моторните части и прозоречните лостове,- олово в акумулаторите,- олово в балансиращите тежести,- електрически компоненти, които съдържат олово в стъклени или керамични матрични съединения,- кадмий в акумулатори за електромобили,като приоритетен въпрос, с оглед установяване възможно най-скоро дали приложение II следва да бъде изменено. Що се отнася до кадмий в акумулаторите за електромобили, Комисията взема предвид при процедурата по член 4, параграф 2, буква б) и в рамките на общата оценка на въздействието върху околната среда, наличността на заместители, както и необходимостта от поддържане на наличност от електромобили.--------------------------------------------------